**การวิเคราะห์จุดอ่อน จุดแข็งโอกาส**

**ในการพัฒนาการเฝ้าระวังการส่งเสริมสุขภาพและอนามัยสิ่งแวดล้อม ตัวชี้วัดที่ 13-15**

**รอบ 5 เดือน (ต.ค.60-ก.พ.61) ปีงบประมาณ 2561**

**\*\*\*\*\*\*\*\*\*\*\*\*\*\*\*\*\*\*\*\*\*\***

**ตัวชี้วัด**

* ร้อยละของนักเรียนชั้น ป.1 ได้รับการตรวจคัดกรองสายตา
* ร้อยละของนักเรียนชั้น ป.1 ตรวจพบสายตาผิดปกติ
* ร้อยละของนักเรียนชั้น ป.1 ตรวจพบสายตาผิดปกติได้รับการส่งต่อเพื่อแก้ไข/ช่วยเหลือ

| **ประเด็น** | **จุดแข็ง/จุดอ่อน** | **โอกาส/ความท้าทาย** |
| --- | --- | --- |
| **A2IM** | | |
| Assessment | **จุดแข็ง**  -มีระบบการตรวจคัดกรองสายตานักเรียนโดยความร่วมมือจากฝ่ายการศึกษาและฝ่ายสาธารณสุข  -บุคลากรสาธารณสุขทุกระดับและบุคลากรฝ่ายการศึกษาผ่านการอบรมการคัดกรองและเฝ้าระวังภาวะสายตานักเรียน  **จุดอ่อน**  -การเชื่อมโยงกับระบบส่งต่อเพื่อรักษาและแก้ไขกรณีที่พบความผิดปกติ  -ภาระงานและทักษะการตรวจคัดกรองของครู และเจ้าหน้าที่ รพสต. | **โอกาส**  -มีประกาศชุดสิทธิประโยชน์ที่ระบุกิจกรรมการคัดกรองสายตานักเรียน  **ความท้าทาย**  -กำหนดให้บรรจุในชุดสิทธิประโยชน์โดยครอบคลุมการได้รับแว่นสายตาให้กับนักเรียนที่พบความผิดปกติในระบบการให้บริการปกติ โดยต้องเชื่อมโยงกับ Service Plan สาขาตาอย่างเป็นระบบและไร้รอยต่อ  -การอบรมฟื้นฟูทักษะการตรวจ คัดกรองให้กับครูประจำชั้นเป็นประจำทุกปี โดยบรรจุเป็นแผนปฏิบัติการประจำปีของเขต/จังหวัด |
| Advocacy | **จุดแข็ง**  -มีการรณรงค์เป็นประจำทุกปีในวันสำคัญ เช่น วันเด็กแห่งชาติ  -มีการสื่อสารกับภาคีเครือข่ายอย่างต่อเนื่อง | **ความท้าทาย**  -การใช้ข้อมูลการประเมินภาวะสุขภาพนักเรียนในการ Advocate กระทรวงศึกษาธิการ และการคืนข้อมูลให้กับผู้เกี่ยวข้อง |
| Intervention | **จุดแข็ง**  -มีระบบข้อมูลสารสนเทศ บันทึกข้อมูลการตรวจคัดกรองสายตาผ่านwww.vision2020Thailand.org ซึ่งเชื่อมโยงกับข้อมูลการตรวจรักษาโดยทีมจักษุแพทย์  -มีคู่มือการคัดกรองสายตาและอุปกรณ์สำหรับการคัดกรองสายตาสนับสนุน  **จุดอ่อน**  -การบันทึกข้อมูลยังไม่ครบถ้วนและผู้ปฏิบัติคิดว่าเป็นภาระงาน | **ความท้าทาย**  -พัฒนาระบบการบันทึกข้อมูลเพื่อ ลดความซับซ้อนของการบันทึกข้อมูล และให้เกิดความเชื่อมโยงระบบการบันทึกข้อมูลของกระทรวงสาธารณสุข  -กำหนดและบรรจุเป็นหลักสูตรการอบรมเพื่อเพิ่มทักษะการตรวจคัดกรองสายตา และการคัดกรองสุขภาพอื่นๆ ที่เกี่ยวข้องร่วมกับกระทรวงศึกษาธิการ |
| Management | **จุดแข็ง**  -มีการบูรณาการทำงานร่วมกันกับหน่วยงานต่างๆที่เกี่ยวข้อง ได้แก่ Service Plan สาขาตา สำนักงานปลัดกระทรวงสาธารณสุข กรมการแพทย์ และสำนักงานหลักประกันสุขภาพแห่งชาติ  **จุดอ่อน**  -ขาดการสนับสนุนด้านนโยบายที่ต่อเนื่อง  -หน่วยงานรับผิดชอบหลักด้านระบบการส่งต่อและรักษาของ Service Plan ไม่ชัดเจน | **โอกาส**  -มี MOU ร่วมกับหน่วยงานที่เกี่ยวข้อง  -ได้งบประมาณสนับสนุนการดำเนินงานโดยสำนักงานหลักประกันสุขภาพแห่งชาติ (สปสช.) สนับสนุนการอบรมบุคลากรแต่ยังขาดความต่อเนื่อง  **ความท้าทาย**  -กำหนดให้เป็นวาระหรือนโยบายร่วมกันระหว่างกระทรวงศึกษาธิการและกระทรวงสาธารณสุขและหน่วยงานกระทรวงอื่นที่เกี่ยวข้องเพื่อให้เกิดการดำเนินงานอย่างต่อเนื่อง  -ผลักดันให้มีการกำกับติดตามในระดับเขต โดยผู้ตรวจราชการ เขตสุขภาพ  -การแสวงหางบประมาณสนับสนุนจากองค์กรปกครองส่วนท้องถิ่นหรือกองทุนหลักประกันสุขภาพระดับท้องถิ่นหรือพื้นที่ |

จากการทบทวนและวิเคราะห์กระบวนการเฝ้าระวังฯ ซึ่งเป็นการดำเนินงานภายใต้โครงการเด็กไทยสายตาดี โดยที่ผ่านมาพบว่าจุดอ่อนที่สำคัญที่ในการดำเนินงานที่สามารถพัฒนา/ปรับปรุงได้ในช่วงระยะเวลา 5 เดือนหลัง คือระบบการจัดการข้อมูลการบันทึกข้อมูลไม่ครอบคลุมและครบถ้วน เนื่องจากข้อตกลงการดำเนินงานร่วมกับ Service Plan สาขาตา ได้กำหนดให้มีการบันทึกและใช้ข้อมูลจาก http://www.vision2020thailand.org ในการกำกับติดตามการดำเนินงาน แต่เนื่องจากภาระงานด้านการบันทึกข้อมูลของเจ้าหน้าที่ผู้ปฏิบัติงาน ระบบการบันทึกข้อมูล มีความหลากหลาย ทำให้การบันทึกข้อมูลยังไม่ครอบคลุมและครบถ้วน ผลการดำเนินงานที่มีอยู่ในระบบค่อนข้างต่ำกว่าเป้าหมาย นอกจากนี้ในด้านการวางแผนการดำเนินงานต้องมีการทบทวนผลการดำเนินงานและกำหนดในแผนปฏิบัติการร่วมกับศูนย์อนามัยและสำนักงานสาธารณสุขจังหวัดให้ชัดเจน และขอความร่วมมือกับฝ่ายการศึกษาเพื่อให้มีการดำเนินการอย่างต่อเนื่อง ซึ่งสามารถสรุปแนวทางการพัฒนา/ปรับปรุงการดำเนินงาน ดังนี้

1. ประชุมร่วมกับคณะกรรมการพัฒนาระบบบริการสุขภาพ สาขาตา ในวันที่ 18 พฤษภาคม 2561 มีมติให้จัดทำหนังสือขอความร่วมมือให้บันทึกข้อมูลลงในโปรแกรม VISION2020 รวมทั้งการขอข้อมูลกระทรวงศึกษาธิการเพื่อนำเข้าข้อมูลนักเรียนชั้น ป.1 ให้ทันช่วงระยะเวลาในภาคเรียนที่ 1/2561 เพื่อลดภาระการบันทึกข้อมูลนักเรียนของเจ้าหน้าที่

2. จัดทำข้อเสนอการปรับปรุงรายละเอียดข้อมูลตามโครงสร้างมาตรฐานข้อมูลด้านสุขภาพ (43 แฟ้ม) เพื่อเพิ่มช่องทางในการบันทึกข้อมูลการตรวจคัดกรองสายตาของผู้ปฏิบัติงานและลดความซ้ำซ้อนการบันทึกข้อมูล

3. การประชุมเชิงปฏิบัติการจัดทำแผนปฏิบัติการ ปี 2562 เพื่อจัดทำแผนปฏิบัติการให้เป็นไปในทิศทางเดียวกัน รวมทั้งแลกเปลี่ยนเรียนรู้บทเรียนผลการดำเนินงานที่ผ่านมา